นุ่น ชัดเจนไม่เคยเปลี่ยนใจ อยากทำหมัน (คลิป)
ไม่มีลูก ชวน ท็อป เล็งหาที่อยู่ดูแลกันเองตอนแก่,เป็นคู่รักหวานแต่งงานกันมาหลายปี แต่พอถามเรื่องมีทายาท ทั้งหนุ่ม ,ท็อป–พิพัฒน์, และสาว ,นุ่น–ศิรพันธ์, ก็ไม่คิดเรื่องนี้ จนล่าสุดมีข่าวว่าทั้งคู่คิดอยากทำหมันแล้ว เจอ นุ่น มาบวงสรวงเปิดกล้องละคร The messenger กามเทพผิดคิว ที่ช่องพีพีทีวี,เลยถามถึงเรื่องที่อยากทำหมัน? ,คือมันผ่านช่วงการจะมีหรือไม่มี ไม่อยากมีค่ะ แต่เราเคยมีความคิดว่าหรือทำหมันไปเลยจะได้จบๆกันไป แต่ไม่มีใครทำให้หรอกเพราะว่าคุณหมอบอกว่าเรายังไม่มีลูกเลยจะทำได้ยังไง มันก็แค่ความคิดน่ะเนอะ เพราะนุ่นกับท็อปก็สนุกกับการทำงานอยู่ค่ะ ยังไม่ได้คิดอะไรมาก แต่ก็มีคนเตือนว่าอายุก็ทวีคูณขึ้นทุกวันเนอะ แต่มันยังไม่ใช่เรื่องที่เราคิดจริงจังอะไรแบบนี้ ก็เลยสบายๆไปก่อนค่ะ,พับโปรเจกต์เรื่องลูกเลยมั้ย? ,ไม่ได้ตั้งไว้ตั้งแต่แรกค่ะ มันก็เลยไปเรื่อยๆ ก่อน แต่มีแนวโน้มเยอะว่าอยู่กัน 2 คนก็ดี ตอนนี้กำลังดูพวกอสังหาฯเผื่อผู้สูงอายุวัยที่ไม่มีลูก เราก็คุยกันว่าต้องเก็บตังค์กันนะพี่ท็อป ถ้าเราเกษียณและไม่มีลูก เราจะต้องไปซื้อที่ที่ไหน ใช้เงินเท่าไรค่ะ แพลนไว้ว่าถ้าเกษียณไปต้องกินดีอยู่ดี อยู่ใกล้หมอ ไม่ต้องแคร์ว่าไม่มีใครดูค่ะ,ตอนนี้เล็งที่ทางไว้แล้วใช่มั้ย? ,เราก็ศึกษาอยู่เพราะตอนนี้มีอสังหาฯ หลายที่เนอะ อย่าง รพ.หลายที่ที่เขากำลังทำพวกหมู่บ้านกลุ่มพวก สว. ค่ะ,ท็อปเองก็มีความคิดที่จะใช้ชีวิตบั้นปลายแบบนี้เหมือนกัน? ,คือมันเหมือนเวลาเราอ่านข่าวแล้วรู้สึกว่าทุกวันนี้ผู้สูงอายุเยอะขึ้น แล้วคนที่มีครอบครัวและไม่มีบุตรก็เยอะมาก เราก็เอ๊ะ หรือมันจะใช่ทางเรา แต่เราก็ยังไม่ได้คุยลงสเต็ปมาก ก็ยังคิดว่าหรือเราทำกันเองเลยพี่ท็อป,งั้นแบบนี้ต้องมีกี่ร้อยล้าน? ,โห ไม่ขนาดนั้นค่ะ เอาแค่ไม่เดือดร้อนคนอื่น พอดูแลตัวเองได้ เดี๋ยวนี้ก็มีหลายรูปแบบของการที่ผู้สูงอายุจะอยู่ได้ด้วยตัวเองค่ะ,ได้มองสเต็ปฝากลูกฝากหลานไว้ก่อนมั้ย? ,ลูกหลานไม่ฝากมันหรอก (หัวเราะ) แล้วทุกวันนี้บางทีเราทำงานก็ไม่มีเวลากลับไปหาคุณพ่อคุณแม่เราเลย เราจะไปคาดหวังว่าที่ลูกของเราในอนาคตมาดูแลคงยาก เราเลยคิดว่าเอาแค่ตัวเราก่อนค่ะ,ยังไม่มีโอกาส? ,ยังๆ อย่างพี่คริตก็จะชอบอวดลูกน่ะ เป็นคนอวดลูก หลงลูก เราชอบเด็กนะ แต่ชอบเล่น แต่พอน้องอยู่ในลูปดราม่าของเขา เราจะคืนพ่อแม่เขาไป เรายังไม่เก่งพอที่จะดูแลเด็กๆขนาดนั้น,เพื่อนๆมีพูดให้เราเปลี่ยนใจมั้ย? ,ไม่มีค่ะ ยังๆ สบายๆ,พ่อแม่ก็ไม่ได้เร่งอะไรด้วย? ,ขอบคุณมากค่ะ คือได้คุณแม่สามีดีมากค่ะ หม่าม้าดีมาก ไม่มีอะไรเลยค่ะ ที่เขาบอกว่าเดี๋ยวนี้แต่งเป็นสะใภ้คนจีนแล้วจะดราม่า แต่ของบ้านเราดีมาก โชคดีมีบุญจริงๆเลยที่บ้านพี่ท็อปดูแลดีมากค่ะ คุณแม่นุ่นยังบอกว่านุ่นต้องกตัญญู เพราะคุณพ่อคุณแม่สามีให้ความเอ็นดูค่ะ.
เป็นคู่รักหวานแต่งงานกันมาหลายปี แต่พอถามเรื่องมีทายาท ทั้งหนุ่ม ท็อป–พิพัฒน์ และสาว นุ่น–ศิรพันธ์ ก็ไม่คิดเรื่องนี้ จนล่าสุดมีข่าวว่าทั้งคู่คิดอยากทำหมันแล้ว
ท็อป พิพัฒน์,นุ่น ศิรพันธ์,ไม่มีลูก,อยากทำหมัน,ทายาท,คู่รักดารา,ชีวิตบั้นปลาย,ดารา